ข้อบังคับมหาวิทยาลัยสงขลานครินทร์ว่าด้วยเครื่องแบบนักศึกษามหาวิทยาลัยสงขลานครินทร์พ.ศ. ๒๕๖๐ โดยที่เป็นการสมควรให้มีข้อบังคับมหาวิทยาลัยสงขลานครินทร์ว่าด้วยเครื่องแบบนักศึกษามหาวิทยาลัยสงขลานครินทร์ พ.ศ. ๒๕๖๐อาศัยอำนาจตามความในมาตรา๒๓ (๒) และมาตรา ๗๕ แห่งพระราชบัญญัติมหาวิทยาลัยสงขลานครินทร์ พ.ศ. ๒๕๕๙และโดยมติสภามหาวิทยาลัยสงขลานครินทร์ ในคราวประชุมครั้งที่ ๓๘๙ (๙/๒๕๖๐)เมื่อวันที่ ๑๖ กันยายน ๒๕๖๐ จึงให้ออกข้อบังคับไว้ดังนี้ข้อ๑ ข้อบังคับนี้เรียกว่า ข้อบังคับมหาวิทยาลัยสงขลานครินทร์ว่าด้วยเครื่องแบบนักศึกษามหาวิทยาลัยสงขลานครินทร์ พ.ศ. ๒๕๖๐ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ เครื่องแบบนักศึกษามหาวิทยาลัยสงขลานครินทร์นี้ให้ใช้แต่งได้เฉพาะผู้มีฐานะเป็นนักศึกษามหาวิทยาลัยสงขลานครินทร์ปัจจุบันข้อ๔ เครื่องแบบนักศึกษาที่ใช้เป็นปกติประกอบด้วย๔.๑เครื่องแบบนักศึกษาชาย๔.๑.๑เสื้อเชิ้ตแขนยาว หรือแขนสั้น สีขาวเกลี้ยง ไม่มีลวดลาย หรือสกรีนรูปภาพ หรือข้อความใด ๆ บนเสื้อ ไม่พับแขนเสื้อและให้เก็บชายเสื้อไว้ในกางเกง อาจผูกเนคไทสีกรมท่าปลายแหลมแบบสามเหลี่ยมมีตรามหาวิทยาลัย๔.๑.๒กางเกงขายาวสีกรมท่า หรือสีดำ รูปทรงสุภาพไม่รัดรูป ไม่ใช้ผ้ายืด หรือผ้ายีนส์๔.๑.๓ เข็มขัดหนังหรือหนังกลับสีดำหรือสีน้ำตาลมีหัวเข็มขัดทำด้วยโลหะสีเงิน หรือโลหะรมดำเป็นรูปสี่เหลี่ยมดุนเป็นรูปตรามหาวิทยาลัย๔.๑.๔ รองเท้าหนัง หุ้มส้นสีดำ ไม่มีลวดลาย ถุงเท้าสีดำสีกรมท่า หรือสีน้ำตาล หรือรองเท้าผ้าใบ หุ้มส้น สีดำ สีกรมท่าหรือสีน้ำตาล ไม่มีลวดลาย สวมถุงเท้าสีขาว สีดำ สีกรมท่า หรือสีน้ำตาล๔.๒เครื่องแบบนักศึกษาหญิง๔.๒.๑ เสื้อเชิ้ตสีขาวเกลี้ยงไม่มีลวดลาย มีความหนาพอสมควรไม่โปร่ง แขนเสื้อไม่มีจีบสั้นเหนือศอกเล็กน้อย รูปทรงสุภาพไม่รัดรูปไม่มีการตกแต่งหรือสกรีนรูปภาพหรือข้อความใด ๆ บนเสื้อ และให้เก็บชายเสื้อไว้ในกระโปรงติดกระดุมตามแนวอกเสื้อทำด้วยโลหะสีเงิน ดุนรูปเครื่องหมายมหาวิทยาลัยอกเบื้องขวาติดเข็มเครื่องหมายมหาวิทยาลัยทำด้วยโลหะสีเงิน๔.๒.๒ กระโปรงผ้าสีกรมท่า หรือสีดำ มีความหนาพอสมควรความยาวคลุมเข่า ไม่รัดรูปไม่ใช้ผ้ายืดหรือผ้ายีนส์ ไม่มีลวดลายหรือลูกไม้หรือโปร่งบางส่วนไม่ผ่าด้านข้างหรือด้านหน้า ในกรณีกระโปรงยาวรอยผ่ากระโปรงห้ามสูงเกินเข่า๔.๒.๓ เข็มขัดหนังหรือหนังกลับสีดำ หรือสีน้ำตาลมีหัวเข็มขัดทำด้วยโลหะสีเงิน หรือโลหะรมดำเป็นรูปสี่เหลี่ยมดุนเป็นรูปตรามหาวิทยาลัย๔.๒.๔รองเท้าหนัง หุ้มส้นปิดปลายเท้า สีดำ หรือสีเข้มแบบสุภาพ หรือรองเท้าผ้าใบ หุ้มส้นสีดำ สีขาว สีกรมท่า หรือสีน้ำตาล ไม่มีลวดลาย สวมถุงเท้าสีขาวสูงเลยข้อเท้าเล็กน้อยข้อ๕ เครื่องแบบนักศึกษาในงานพิธี๕.๑เครื่องแบบนักศึกษาชาย๕.๑.๑เสื้อเชิ้ตแขนยาวสีขาวเกลี้ยง ไม่มีลวดลาย หรือสกรีนรูปภาพหรือข้อความใด ๆ บนเสื้อไม่พับแขนเสื้อและให้เก็บชายเสื้อไว้ในกางเกง ผูกเนคไทสีกรมท่าปลายแหลมแบบสามเหลี่ยมมีตรามหาวิทยาลัย๕.๑.๒กางเกงขายาวสีดำ รูปทรงสุภาพไม่รัดรูป ไม่ใช้ผ้ายืดหรือผ้ายีนส์๕.๑.๓เข็มขัดหนังสีดำ มีหัวเข็มขัดทำด้วยโลหะสีเงินเป็นรูปสี่เหลี่ยม ดุนเป็นรูปตรามหาวิทยาลัย๕.๑.๔รองเท้าหนังหุ้มส้นสีดำ ไม่มีลวดลาย ถุงเท้าสีดำ๕.๒เครื่องแบบนักศึกษาหญิง๕.๒.๑ เสื้อเชิ้ตสีขาวเกลี้ยงไม่มีลวดลาย มีความหนาพอสมควรไม่โปร่ง แขนเสื้อไม่มีจีบสั้นเหนือศอกเล็กน้อย รูปทรงสุภาพไม่รัดรูปไม่มีการตกแต่งหรือสกรีนรูปภาพหรือข้อความใด ๆ บนเสื้อและให้เก็บชายเสื้อไว้ในกระโปรงติดกระดุมตามแนวอกเสื้อและติดกระดุมคอทำด้วยโลหะสีเงิน ดุนรูปเครื่องหมายมหาวิทยาลัยอกเบื้องขวาติดเข็มเครื่องหมายมหาวิทยาลัยทำด้วยโลหะสีเงิน๕.๒.๒กระโปรงผ้าสีดำ รูปทรงตรง มีความหนาพอสมควร ความยาวคลุมเข่า ไม่รัดรูปไม่ใช้ผ้ายืดหรือผ้ายีนส์ ไม่มีลวดลายหรือลูกไม้หรือโปร่งบางส่วนไม่ผ่าด้านข้างหรือด้านหน้า ในกรณีกระโปรงยาวรอยผ่ากระโปรงห้ามสูงเกินเข่า๕.๒.๓เข็มขัดหนังสีดำ มีหัวเข็มขัดทำด้วยโลหะสีเงินเป็นรูปสี่เหลี่ยม ดุนเป็นรูปตรามหาวิทยาลัย๕.๒.๔รองเท้าหนังหุ้มส้นปิดปลายเท้า สีดำข้อ๖ การแต่งกายของนักศึกษาเฉพาะกรณี๖.๑การเรียนวิชาปฏิบัติการให้นักศึกษาแต่งกายตามข้อกำหนดการแต่งกายของคณะนั้น ๆ๖.๒การแต่งกายเพื่อให้สอดคล้องกับวิชาชีพของบางคณะ เช่น คณะแพทยศาสตร์ คณะเภสัชศาสตร์ คณะพยาบาลศาสตร์ คณะทันตแพทยศาสตร์เป็นต้น ให้นักศึกษาแต่งกายตามข้อกำหนดการแต่งกายของคณะนั้น ๆ๖.๓การแต่งกายของนักศึกษา ชั้นปีที่ ๑ อนุญาตให้ผูกเนคไทตามกำหนดการแต่งกายของคณะนั้นๆ๖.๔การแต่งกายของนักศึกษาหญิงที่ประสงค์จะใช้ผ้าคลุมศีรษะ๖.๔.๑ผ้าคลุมศีรษะสีขาวเกลี้ยง ไม่มีลวดลายอกเบื้องขวาติดเข็มเครื่องหมายมหาวิทยาลัยทำด้วยโลหะสีเงินบนผ้าคลุม๖.๔.๒เสื้อเชิ้ตแขนยาวสีขาวเกลี้ยงไม่มีลวดลาย ไม่รัดรูป ติดกระดุมมหาวิทยาลัยหรือแบบเรียบ ขอบชายเสื้อตรง ปล่อยชายเสื้อไว้นอกกระโปรงชายเสื้อยาวคลุมสะโพกหรือยาวเหนือเข่า ๒ นิ้ว๖.๔.๓กระโปรงผ้าแบบสุภาพ ผ้าเนื้อหนา สีกรมท่า สีดำ ไม่มีลวดลายหรือลูกไม้ ไม่รัดรูปหรือโปร่งบางส่วน ไม่ติดโบว์ ไม่มีลวดลายในตัวผ้า กระโปรงยาวถึงข้อเท้า๖.๔.๔รองเท้าหนัง หุ้มส้นปิดปลายเท้า สีดำ หรือสีเข้มแบบสุภาพ หรือรองเท้าผ้าใบ หุ้มส้นสีดำ สีขาว สีกรมท่า หรือสีน้ำตาล ไม่มีลวดลายสวมถุงเท้าสีขาวสูงเลยข้อเท้าเล็กน้อย และรองเท้าหนังหุ้มส้นปิดปลายเท้า สีดำสำหรับในงานพิธีทั้งนี้ต้องไม่ขัดกับการแต่งกายที่ให้สอดคล้องกับวิชาชีพตามกำหนดการแต่งกายของคณะนั้น ๆข้อ๗ ให้อธิการบดีรักษาการตามข้อบังคับนี้และให้มีอำนาจออกประกาศกำหนดหลักเกณฑ์หรือวิธีการเพื่อปฏิบัติตามข้อบังคับนี้ในกรณีที่มีปัญหาหรือข้อสงสัยเกี่ยวกับการปฏิบัติตามข้อบังคับนี้ให้อธิการบดีเป็นผู้มีอำนาจวินิจฉัยและให้ถือเป็นที่สุดประกาศณ วันที่ ๑๙ ตุลาคม พ.ศ. ๒๕๖๐ศาสตราจารย์จรัสสุวรรณเวลานายกสภามหาวิทยาลัยสงขลานครินทร์ภวรรณตรี/จัดทำ๒๕ธันวาคม ๒๕๖๐ปุณิกา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๑ ง/หน้า ๒๑/๖ ธันวาคม ๒๕๖๐